Skikkethet

Skikkethet betegner generelt det å være egnet og inneha de faglige og personlige egenskapene som er nødvendig for et bestemt yrke eller en bestemt rolle. I flere yrker er det lovregulerte krav til skikkethet. Dette gjelder særlig for helsepersonell, men kan i mange land også gjelde andre yrker som f.eks. advokater, politifolk, prester og lignende. Ved utdanninger til yrker som er underlagt krav til skikkethet gjennomføres det bl.a. i Norge skikkethetsvurderinger av studentene. I noen land og tilfeller kan skikkethetsvurderingen først gjennomføres ved søknad om godkjenning eller autorisasjon til å utøve yrket det gjelder. Det er f.eks. i mange land krav til skikkethet for å få advokatbevilling eller godkjenning som klinisk psykolog, men ikke for å studere jus eller psykologi i seg selv.

Referanser

Arbeidsliv
Etikk